9

ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈՒՆԻՍԻ 6-Ի N 730-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 
ՈՐՈՇՄԱՆ ՆԱԽԱԳԾԻ

	1.  Առողջապահության նախարարություն 
	24.06.2026թ.

	
	N  ԱԱ/09/21990-2026

	«Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի (այսուհետև՝ Նախագիծ) վերաբերյալ Առողջապահության նախարարությունը առաջարկություններ չունի:
	Ընդունվել է.


	2.  Էկոնոմիկայի նախարարություն
	25.06.2026թ.

	
	N 01/16416-2026

	«Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի 1-ին կետի 3-րդ ենթակետով նախատեսված N 2 հավելվածի 2-րդ կետի «Հարցաշարի» վերաբերյալ Հայաստանի Հանրապետության էկոնոմիկայի նախարարության առաջարկություններն ու դիտողությունները՝
1. քննարկել 3-րդ կետի 1-ին և 2-րդ ենթակետերի, 7-10-րդ կետերի «ստուգման անցկացման մեթոդը» սյունակում «տեսազննում» և 11-րդ կետի նույն սյունակում «լաբորատոր փորձարկում» գործառույթների առկայության նպատահարմարությունը,
2. 12-րդ կետի 9-րդ ենթակետում «որոնց վրա» բառերից հետո շարադրել հետևյալ խմբագրությամբ. «չպետք է զետեղված լինի սպառողական փաթեթվածքի որևէ տարր (բացառությամբ փաթեթավորման թափանցիկ թաղանթի) կամ սոսնձված լինեն դրոշմանիշներ»,
3. [bookmark: _Hlk233646328]12-րդ կետի 13-րդ ենթակետը համապատասխանեցնել Հայաստանի Հանրապետության կառավարության 2026 թվականի մարտի 26-ի «Հայաստանի Հանրապետության կառավարության 2015 թվականի մարտի 5-ի N 219-Ն որոշման մեջ փոփոխություններ կատարելու և Հայաստանի Հանրապետության կառավարության 2022 թվականի փետրվարի 10-ի N 155-Ն որոշումն ուժը կորցրած ճանաչելու մասին» N 385-Ն որոշմամբ հաստատված «Նիկոտին պարունակող և չպարունակող արտադրանքի տեխնիկական կանոնակարգ»-ի 25-րդ կետի 13-րդ ենթակետին, մասնավորապես՝ ««Պարունակում է նիկոտին, որը կախվածություն է առաջացնում և վնասակար է առողջության համար» (ՆՊԱ-ի համար) օրալ օգտագործման արտադրանքի համար» բառերը փոխարինել ««Պարունակում է նիկոտին, որը կախվածություն է առաջացնում և վնասակար է առողջության համար» (ՆՊԱ-ի համար), նույն տեքստը պետք է լինի նաև օրալ օգտագործման արտադրանքի համար և» բառերով,
4. 12-րդ կետի 14-րդ ենթակետից հանել «Նախազգուշացման տարրալուծումը կազմում է առնվազն 300 ԴիՓիԱյ (300dpi)» նախադասությունը,
5. 13-րդ կետում «ցուցանիշից» բառից հետո լրացնել «չի» բառով։
	








1. Չի ընդունվել.
Դիտարկումն չի ընդունվել, քանի որ համապատասխան վերահսկողական հարցերը հնարավոր է ստուգել բացառապես  տեսազննման և լաբորատոր փորձարկման միջոցով։


2. Չի ընդունվել.

Առաջարկվող դիտարկումը չի ընդունվել, քանի որ հավելվածի 12-րդ կետի, 9-րդ ենթակետով շարադրվող ձևակերպումն արդեն, իսկ համապատասխանում է իրավական ակտով սահմանված պահանջին, բացի այդ առաջարկվող դիտարկումն չի հանգեցնում վերահսկողական պահանջի բովանդակային փոփոխության։   



3.Ընդունվել է.
Կատարվել է համապատասխան փոփոխությունը․









4.Ընդունվել է.
Կատարվել է համապատասխան փոփոխությունը․

5.Ընդունվել է.
Կատարվել է համապատասխան փոփոխությունը․


	3.  Շուկայի վերահսկողության տեսչական մարմին 
	29.06.2026թ.

	
	N 01//1358-2026

	«Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ Հայաստանի Հանրապետության շուկայի վերահսկողության տեսչական մարմինն առաջարկություններ և դիտողություններ չունի։
	Ընդունվել է.



	4.  Ֆինանսների նախարարություն

	07.07․2026թ.

	
	N 01/11-1/18085-2026

	ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի։ 
	Ընդունվել է.


	5. Արդարադատության նախարարություն

	20․08․2026թ.

	
	N /27.2/44618-2026 

	Ի պատասխան Ձեր՝ 2026 թվականի հուլիսի 30-ի թիվ /51.62/25407-2026 գրության՝ կից ներկայացվում է «Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը։

ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ

«Հայաստանի Հանրապետության կառավարության 2019 թվականի հունիսի 6-ի N 730-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծի Հավելված N 2-ով հաստատվող հարցաշարի (այսուհետ՝ Հարցաշար)  11-րդ կետի 17-րդ ենթակետի «Հարցը» սյունյակի համաձայն նախատեսվում է գնահատել նախազգուշացման գունավոր նկարի կամ լուսապատկերի և տեքստի՝ Պանտոն 448 Սի (Pantone 448C) գույնին համապատասխան գույնով ծածկված մակերեսի վրա տեղադրված լինելու պահանջը։ 
Միաժամանակ հարկ է նկատել, որ Հայաստանի Հանրապետության կառավարության 2026 թվականի մարտի 26-ի N 385-Ն որոշման հավելվածով հաստատվող տեխնիկական կանոնակարգի (այսուհետ՝ Տեխնիկական կանոնակարգ) 25-րդ կետի 13-րդ ենթակետով սահմանված է նաև, որ նախազգուշացման տարրալուծումը պետք է կազմի առնվազն 300 ԴիՓիԱյ (300 dpi), մինչդեռ նշված պահանջը Հարցաշարում որպես առանձին գնահատման չափանիշ ներառված չէ։ 
Ուստի առաջարկում ենք հարցաշարի 11-րդ կետը լրացնել Տեխնիկական կանոնակարգի 25-րդ կետի 13-րդ ենթակետով նախատեսված՝ նախազգուշացման առնվազն 300 ԴիՓիԱյ (300 dpi) տարրալուծման պահանջի ստուգմանը վերաբերող համապատասխան հարցով։
2․ Հարցաշարի 18-րդ կետով նախատեսվում է գնահատել միայն այն պահանջի կատարումը, թե արդյոք ՆՊԱ-ի և ՆՉՊԱ-ի սպառողական փաթեթվածքի վրա առկա չէ նշում այն մասին, որ արտադրանքը կարող է օգտագործվել բոլոր ՆՄՀ-ի հետ։ Միաժամանակ հարկ է նկատել, որ Տեխնիկական կանոնակարգի 30-րդ կետով սահմանված է նաև այլ պահանջ, ըստ որի՝ սպառողական փաթեթվածքի վրա չի թույլատրվում զետեղել այն սարքերի անվանումը, ապրանքային նշանը կամ այլ տեղեկություններ, որոնք չեն օգտագործվել տվյալ ՆՄՀ-ի գնահատման համար՝ տեխնիկական կանոնակարգի պահանջներին համապատասխան։ Նշված պահանջը հարցաշարում որպես առանձին գնահատման չափանիշ արտացոլված չէ։ 
Ուստի առաջարկում ենք Հարցաշարը լրացնել Տեխնիկական կանոնակարգի 30-րդ կետով նախատեսված նշված պահանջի ստուգմանը վերաբերող համապատասխան կետով։
3․ Հարցաշարի 11-րդ կետի «Հարցը» սյունյակում օգտագործվում է «տեղեկատվություն» բառը, մինչդեռ Տեխնիկական կանոնակարգի 25-րդ կետում օգտագործվում է «տեղեկություն» բառը, ուստի առաջարկում ենք վերանայել հիշյալ եզրույթը։
4. Հարցաշարի տեքստում բազմիցս օգտագործվում է «ՆՄՀ» կրճատ տարբերակը։ Համաձայն «Նորմատիվ իրավական ակտերի մասին» օրենքի 21-րդ հոդվածի 4-րդ մասի՝ «նորմատիվ իրավական ակտում հաճախակի կիրառվող երկար արտահայտությունները նույն նորմատիվ իրավական ակտում կարող են սահմանվել կրճատ տարբերակով` իրավական ակտում առաջին իսկ կիրառումից հետո նախատեսելով կամ տվյալ արտահայտության սահմանումը, կամ փակագծերում նշելով կրճատ տարբերակը»։
Ուստի առաջարկում ենք Հարցաշարի 4-րդ կետի «Հարցը» սյունյակում օգտագործվող «ՆՄՀ» կրճատ տարբերակի առաջին կիրառման դեպքում օգտագործել «նիկոտին մատակարարող համակարգի (այսուհետ՝ ՆՄՀ)» ձևակերպումը։
Միևնույն ժամանակ, իրավական տեխնիկայի կանոնների ապահովման տեսանկյունից հայտնում ենք հետևյալը․
5․Նախագծի հավելված N 1-ով հաստատվող N 17 հավելվածի վավերապայմաններում օգտագործվող «որոշում» բառն անհրաժեշտ է փոխարինել «որոշման» բառով։
Սույն դիտարկումը վերաբերում է նաև Նախագծի Հավելված N 2-ով հաստատվող N 35 հավելվածի վավերապայմաններին։
6․Հարցաշարի 3-րդ կետի 1-ին ենթակետի «Հարցը» սյունյակում առկա են խմբագրական բնույթի վրիպակներ։ Մասնավորապես «կապվածսինիլաթթվի» և «վիտամին Eացետատ» բառերում անհրաժեշտ է ապահովել բացատների առկայությունը («կապված սինիլաթթվի», «վիտամին E ացետատ»), իսկ ենթակետում օգտագործվող «նյութեր» բառից առաջ անհրաժեշտ է լրացնել «այլ» բառը։
7․ Նախագծի ամբողջ տեքստում «Նշում 1», «Նշում 2», «Նշում 3» ձևակերպումներին կատարվող հղումները նպատակահարմար է ներկայացնել աստղանիշի օգտագործմամբ («Նշում 1*», «Նշում 2*», «Նշում 3*») իրավական տեխնիկայի միասնականության պահպանման նպատակով։
	



















1.Չի ընդունվել.
Առաջարկությունը չի ընդունվել, քանի որ տվյալ պահանջը, որպես առանձին հարց, հնարավոր չէ ստուգել լաբորատոր կամ այլ վերահսկողական միջոցառման միջոցով, ուստի համապատասխան պահանջի ավելացումը հարցաշարում նպատակահարմար չէ։


















2.Չի ընդունվել.

Համաձայն՝ «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1.1-ին մասի՝ ստուգաթերթերի հարցերը ձևավորվում են նվազագույն բավարարության սկզբունքի համաձայն և չեն ընդգրկում այն պահանջները, որոնց պահպանումը չի նպաստում տնտեսավարող սուբյեկտի գործունեությունից առաջացող ռիսկերի նվազեցմանը:
















3.Ընդունվել է.
(Տեխնիկական վրիպակը շտկվել է):




4.Ընդունվել է.
(Կատարվել է համապատասխան փոփոխությունը):


















5.Ընդունվել է.
(Կատարվել է համապատասխան փոփոխությունը):

6.Ընդունվել է.
(Տեխնիկական վրիպակը շտկվել է):








7.Ընդունվել է.
(Կատարվել են համապատասխան փոփոխությունները):





